DA Den Europæiske Unions Tidende C 157/10

Meddelelse fra den franske regering vedrørende Europa-Parlamentets og Rådets direktiv 94/22/ om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Sens-tilladelsen« og »Sergines-tilladelsen«)

(EØS-relevant tekst)

2010/C 157/06

Ved ansøgning af 11. december 2009 har virksomheden Realm Energy International med hovedsæde på adressen 2nd Floor, Berkeley Square House, Berkeley Square, London W1J 6BD, UNITED KINGDOM, anmodet om eksklusiv tilladelse til at efterforske flydende eller gasformige kulbrinter, benævnt »Sens-tilladelsen«.

Ved ansøgning af 8. januar 2010 har virksomheden Concorde Energy LLC med hovedsæde på adressen 137 Bull Lea Road, Suite 200, Lexington, KY 40511, UNITED STATES OF AMERICA, anmodet om eksklusiv tilladelse til at efterforske flydende eller gasformige kulbrinter, benævnt »Sergines-tilladelsen«.

Disse ansøgninger, der vedrører en periode på fem (5) år, dækker et område på ca. 775 km2, der er beliggende på dele af departementerne l'Aube, Seine-et-Marne og l'Yonne. Perimeteren for det område, som omfattes af disse ansøgninger, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

Toppunkt Længdegrad østlig Breddegrad nordlig A 0,80 53,90 B 0,83 53,90 C 0,83 53,85 D 0,91 53,85 E 0,91 53,90 F 1,10 53,90 G 1,10 53,80 H 1,30 53,80 I 1,30 53,70 J 1,20 53,70 K 1,20 53,60 L 1,10 53,60 M 1,10 53,50 N 0,90 53,50 O 0,90 53,80 P 0,80 53,80

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 4 og 5 i dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 af 2. juni 2006 om udvindingsrettigheder (den franske statstidende — Journal officiel de la République française af 3. juni 2006).

Konkurrerende ansøgninger stiles til ministeren for minedrift på nedenstående adresse. Afgørelse om den oprindelige ansøgning og de konkurrerende ansøgninger vil blive truffet senest to år efter, at de franske myndigheder modtog den oprindelige ansøgning, dvs. senest 11. december 2011.

Betingelser og krav vedrørende udøvelse og ophør af aktiviteten.

Ansøgerne henvises til artikel 79 og 79.1 i mineloven »code minier« og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (Journal officiel de la République Française af 3. juni 2006).

Yderligere oplysninger kan fås ved henvendelse til: ministère de l'écologie, de l’énergie, du développement durable et de la mer: Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche/Paroi Nord, 92055 La Défense Cedex, FRANCE, Tlf. +33 140819529.

De ovennævnte lovregler findes på Légifrance på adressen: http://www.legifrance.gouv.fr

(1) EFT L 164 af 30.6.1994, s. 3.